Казанда ЮХИДИ хезмәткәрләрен кыйнаганнар (ВИДЕО)

	Узган шимбәдә Казанда «Дэу Нексия» машинасы юлда авария ясаган һәм урыннан качкан. ЮХИДИ хезмәткәрләре качкан машинаны эзәрлекли башлаган.  Руль артында утыручы ханым кисәтүләргә карамыйча, качып баруын дәвам иткән. 	 Эзәрлекләү нәтиҗәсендә, полиция машинасы  кагыйдә бозучыны туктаткан.  Салоннан ике пассажир чыгып, полицейскийлар белән сугыша башлаган. Нәтиҗәдә ЮХИДИ хезмәткәрләре зыян күргән. Бүген Эчке эшләр министрлыгы матбугат хезмәте хәбәр иткәнчә, 38 яшьлек хатын - машина хуҗасы административ җаваплылыкка тартылган. Ә аның 18 яшьлек улы һәм 24 яшьлек ире кулга алынган.  Тикшерү комитеты җинаять эше ачкан.  
	---	
Матбугат.ру

	№ --- | 26.10.2015	


